*Projekts*

LATVIJAS REPUBLIKAS MINISTRU KABINETS

2016.gada \_\_\_\_\_\_\_\_\_\_\_\_\_\_\_ Rīkojums Nr. \_\_\_\_\_\_

Rīgā (prot. Nr.\_\_\_­­­­\_ .§)

**Par konceptuālo ziņojumu „Par valsts akciju sabiedrības “Ceļu satiksmes drošības direkcija” uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu”**

1. Apstiprināt konceptuālo ziņojumu „Par valsts akciju sabiedrības “Ceļu satiksmes drošības direkcija” uzstādīto stacionāro fotoradaru darbības rezultātiem, priekšlikumiem par tehnisko līdzekļu (fotoiekārtu vai videoiekārtu) turpmāko izmantošanu un fotoradaru iegādes, uzstādīšanas un darbības nodrošināšanas finansēšanu”.

2. Atbalstīt konceptuālajā ziņojumā ietverto:

2.1. turpmākās fotoradaru ieviešanas risinājuma 2.variantu;

2.2. samaksas apmēra noteikšanas 2.A modeli;

2.3. deleģēto uzdevumu apmaksas kārtības 1.modeli;

2.4. normatīvā regulējuma pilnveidošanas 1.risinājuma variantu, līdz 1.risinājuma varianta ieviešanai – 3.risinājuma variantu.

3. Noteikt Iekšlietu ministriju un Satiksmes ministriju par atbildīgajām institūcijām konceptuālā ziņojuma īstenošanā.

4. Iekšlietu ministrijai:

4.1. sešu mēnešu laikā izstrādāt un iekšlietu ministram iesniegt noteiktā kārtībā Ministru kabinetā likumprojektu par grozījumiem Ceļu satiksmes likumā, papildinot 43.7 pantu “Pārkāpumu fiksēšana ar tehniskiem līdzekļiem, neapturot transportlīdzekli” ar trešo daļu un paredzot, ka Ministru kabinets nosaka valsts akciju sabiedrības “Ceļu satiksmes drošības direkcija” (turpmāk – Ceļu satiksmes drošības direkcija) izdevumus, kādi tiek segti par šī panta pirmajā un otrajā daļā minēto valsts pārvaldes uzdevumu izpildi, kā arī to segšanas kārtību (turpmāk – samaksas kārtība);

4.2. divu mēnešu laikā pēc šī rīkojuma 4.1.apakšpunktā minētā tiesību akta pieņemšanas izstrādāt un iekšlietu ministram iesniegt noteiktā kārtībā Ministru kabinetā noteikumu projektu par samaksas kārtību Ceļu satiksmes drošības direkcijai par Ceļu satiksmes likuma 43.7 panta pirmajā un otrajā daļā minēto valsts pārvaldes uzdevumu izpildi;

4.3. līdz 2016.gada 25.novembrim izstrādāt un iekšlietu ministram iesniegt noteiktā kārtībā Ministru kabinetā grozījumu projektu Ministru kabineta 2014.gada 29.jūlija rīkojumā Nr.382 “Par Iekšlietu ministrijas ilgtermiņa saistībām ceļu satiksmes pārkāpumu fiksēšanas tehnisko līdzekļu (fotoradaru) darbības nodrošināšanai”, lai nodrošinātu atbilstību šā rīkojuma 2. punktam.

5. Ekonomikas ministrijai līdz 2017.gada 1.jūlijam sagatavot un ekonomikas ministram iesniegt noteiktā kārtībā Ministru kabinetā noteikumu projektu, kas nosaka metroloģiskās prasības autotransporta līdzekļu ātruma kontroles mērīšanas līdzekļiem un to metroloģiskās kontroles kārtību.

6. Iekšlietu ministrijai kopīgi ar Satiksmes ministriju sagatavot un līdz 2019.gada 1.martam iesniegt izskatīšanai Ministru kabinetā informatīvo ziņojumu par fotoradaru turpmākas darbības nodrošināšanu (atjaunošanu) un tās finansēšanas avotiem.

Ministru prezidents Māris Kučinskis

Iekšlietu ministrs Rihards Kozlovskis

Vīza:

Valsts sekretāre Ilze Pētersone –Godmane

17.10.2016. 8:35

376

R.Petrovskis, 67219593

ronalds.petrovskis@iem.gov.lv

A.Strode, 67219602

alda.strode@iem.gov.lv